“ศบค.” ปรับยอดติดเชื้อเป็น 121 ราย ในปท. 94 ต่างด้าว 18 คน
"ศบค." ปรับยอดติดเชื้อเป็น 121 ราย ในปท. 94 ต่างด้าว 18 คน
27 ธ.ค. 2563

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดในประเทศวันนี้ว่า พบผู้ติดเชื้อรายใหม่ 121 ราย ประกอบด้วย ผู้ติดเชื้อในประเทศ 94 ราย  แรงงานต่างด้าวจากการคัดกรองเชิงรุกในชุมชน 18 ราย และผู้ที่เดินทางมาจากต่างประเทศไม่เข้าสถานที่กักกัน 1 ราย และสถานกักกันที่รัฐจัดให้ (Quarantine Facilities) 8 ราย
สำหรับจำนวนผู้ป่วยยืนยันสะสมในประเทศ ล่าสุดอยู่ที่ 6,141 ราย เป็นผู้ป่วยที่ติดเชื้อภายในประเทศ 4,173 ราย โดยเป็นผู้ติดเชื้อในกลุ่มแรงงานต่างด้าว 1,356 ราย ส่วนผู้เดินทางมาจากต่างประเทศ 1,968 ราย
ส่วนผู้ป่วยรักษาหายแล้วอีก 9 ราย รวมเป็น 4,161 ราย ยังมีผู้ป่วยรักษาตัวอยู่ในโรงพยาบาล 1,920 ราย ยอดผู้เสียชีวิตสะสมคงที่ 60 ราย